คู่ผู้แสดงมันไซในงานเฉลิมฉลองขึ้นปีใหม่ โดย*คนขัดจังหวะ (สึกโกมิ)* อยู่ด้านหน้า และ*คนใสซื่อ (โบเกะ)* อยู่ด้านหลัง (ไม่ทราบศิลปิน ภาพวาดญี่ปุ่นช่วงศตวรรษที่ 19)
**มันไซ** (ญี่ปุ่น: 漫才; โรมาจิ: *Manzai*) เป็นการแสดงตลกในวัฒนธรรมญี่ปุ่น ซึ่งสามารถเปรียบได้เหมือนการแสดงสแตนด์อัพคอมเมดี

โดยทั่วไปแล้ว มันไซจะประกอบไปด้วยผู้แสดงสองคน (ญี่ปุ่น: 漫才師; โรมาจิ: *Manzaishi*) ได้แก่ *คนขัดจังหวะ* (ญี่ปุ่น: 突っ込み; โรมาจิ: *Tsukkomi*; ทับศัพท์: สึกโกมิ; สอดเข้า, ขัดจังหวะ) และ *คนใสซื่อ* (ญี่ปุ่น: ボケ; โรมาจิ: *Boke*; ทับศัพท์: โบเกะ (มาจากคำว่า 呆ける ซึ่งหมายถึงเติบโตอย่างไร้เดียงสา)) รับและส่งมุกตลก (เปรียบเสมือนการชง-ตบ) ด้วยความเร็ว ส่วนใหญ่จะเป็นมุกตลกที่เล่าถึงสถานการณ์การที่ต่างคนต่างเข้าใจผิด พูดไร้สาระ หรือคำพูดสองแง่สองง่าม

ในปัจจุบัน มันไซจะถูกเล่นในแถบโอซากะและผู้แสดงมันไซจะใช้สำเนียงคันไซในระหว่างการทำการแสดง

ในปี ค.ศ. 1933 โยชิโมโตะ โคเกียว บริษัทความบันเทิงขนาดใหญ่ที่ตั้งอยู่ในโอซากะ ได้เริ่มมีการนำเสนอการแสดงมันไซในแบบโอซากะและการเขียนคำว่า 'มันไซ' โดยใช้อักษรคันจิ "漫 (man)" และ "才 (zai)" (เป็นหนึ่งในวิธีเขียนหลายแบบของ 'มันไซ' ในภาษาญี่ปุ่น (ดู § ชื่อเรียก ด้านล่าง) แก่ผู้ชมชาวโตเกียวได้รู้จัก ในปี 2015 นวนิยายมันไซของมาโตโยชิ นาโอกิ *สปาร์ค* (ญี่ปุ่น: 火花; โรมาจิ: *Hibana*) ได้รับรางวัลวรรณกรรมอากูตางาวะ และถูกดัดแปลงเป็นละครชุด *ฮิบานะ: สปาร์ค* บนเน็ตฟลิกซ์ในปี 2016 นอกจากนี้ภาพยนตร์เรื่อง *เด็กอาซากุสะ* ที่เล่าเรื่องราวของนักแสดงมันไซ ทาเกชิ คิตาโนะ ได้เผยแพร่บนเน็ตฟลิกซ์ในปี 2021 ด้วยเช่นกัน

ประวัติ
-------

พบหลักฐานการแสดงมันไซเป็นครั้งแรกในเทศกาลตรุษญี่ปุ่นช่วงยุคเฮอัง ผู้แสดงมันไซสองคนที่ตอบโต้กันด้วยคำพูดที่มาจากเหล่าเทพ โดยผู้แสดงคนหนึ่งมีท่าที่หรือแสดงปฏิกิริยาตรงกันข้ามกับอีกฝ่ายหนึ่ง รูปแบบนี้ยังคงมีให้เห็นอยู่จวบจนถึงปัจจุบันในบทบาทของคนใสซื่อ (*โบเกะ)* และ คนขัดจังหวะ (*สึกโกมิ*)

ภาพพิมพ์แสดงนักแสดงมันไซสองคนในฉากปีใหม่ (ราว 1825)
ต่อมาในยุคเอโดะ การให้ความสำคัญกับอารมณ์ขันได้เพิ่มขึ้นอย่างเห็นได้ชัด ภูมิภาคต่าง ๆ ในประเทศญี่ปุ่นได้ออกแบบวิธีการแสดงมันไซที่แตกต่างกันไป เช่น *โอวาริ มันไซ* (ญี่ปุ่น: 尾張万歳; โรมาจิ: *Owari Manzai*) *มิกาวะ มันไซ* (ญี่ปุ่น: 三河万歳; โรมาจิ: *Mikawa Manzai*) และ *ยาโมโตะ มันไซ* (ญี่ปุ่น: 大和万歳) การมาถึงของยุคเมจิ ทำให้เกิด *โอซากะ มันไซ* (ญี่ปุ่น: 大阪万才; โรมาจิ: *Ōsaka Manzai*) ที่ได้เริ่มสร้างการเปลี่ยนแปลงที่ดีกว่าในเชิงความนิยมเมื่อเทียบกับมันไซในยุคก่อน ๆ ซึ่งถึงแม้จะเป็นเช่นนั้น รากูโกะ ยังคงเป็นที่นิยมเสียมากกว่า[]

หลังสิ้นสุดยุคไทโช ในปี 1912 บริษัทโยชิโมโตะ โคเกียว ที่ก่อตั้งในช่วงต้น ๆ ของยุคได้คิดค้นมันไซที่ไม่มีการแสดงในเชิงเฉลิมฉลองเหมือนมันไซสมัยก่อน โดยมันไซรูปแบบใหม่ได้ประสบความสำเร็จเป็นอย่างมากและความนิยมก็ได้แพร่กระจายไปทั่วประเทศญี่ปุ่น รวมถึงโตเกียวด้วยเช่นกัน และประกอบกับคลื่นเทคโนโลยีการสื่อสารใหม่ มันไซยังถูกแสดงบนเวทีโรงละคร วิทยุ โทรทัศน์ และวิดีโอเกม

ชื่อเรียก
---------

คันจิสำหรับคำว่า 'มันไซ' สามารถเขียนได้หลายแบบ โดยดั่งเดิมแล้วเขียนแล้วมีความหมายว่า "หมื่นปี" (ญี่ปุ่น: 萬歳; โรมาจิ: *Banzai*; ทับศัพท์: บันไซ) ที่ใช้คันจิ 萬 (man) แทนที่จะใช้คันจิอีกตัวที่อ่านออกเสียงเหมือนกัน 万 และคันจิที่ง่ายกว่า 才 แทนที่ 歳 (สามารถเขียนเพื่อสื่อความหมาย 'ความสามารถ') การมาถึงของ *โอซากะ มันไซ* ทำให้มีการเปลี่ยนคันจิตัวแรกเป็น 漫 ที่อ่านออกเสียงเหมือนกัน

*โบเกะ* และ *สึกโกมิ*
---------------------

*โบเกะ* และ *สึกโกมิ* ถือว่าเป็นลักษณะเด่นที่สำคัญของมันไซ ซึ่งสามารถเปรียบเสมือนได้กับการชง-ตบของการแสดงตลกในประเทศไทย *คนใสซื่อ* (ญี่ปุ่น: ボケ; โรมาจิ: *Boke*; ทับศัพท์: โบเกะ) มาจากคำกริยา *โบเกรุ* (ญี่ปุ่น: 惚ける/呆ける; โรมาจิ: *Bokeru*) ที่มีความหมายว่า "เติบโตอย่างไร้เดียงสา" ซึ่งสะท้อนให้เห็นถึงการตีความที่ผิดพลาดและการลืมสิ่งที่พึ่งพูดออกไปในระยะเวลาอันรวดเร็วของผู้ที่รับบทเป็น*โบเกะ* และคำว่า *สึกโกมิ* (ญี่ปุ่น: 突っ込み; โรมาจิ: *Tsukkomi*) หมายถึงผู้แสดงมันไซที่มีหน้าที่ขัดจังหวะ พูดแทรก หรือแก้ไขข้อมูลที่ไม่ถูกต้องของ*โบเกะ* โดยทั่วไปแล้ว*สึกโกมิ*จะตำหนิติเตียน*โบเกะ* และตีศีรษะด้วยพัดลมกระดาษพับที่เรียก ฮาริเซ็ง (ญี่ปุ่น: 張り扇; โรมาจิ: *Harisen*) นอกจากนี้ยังมีอุปกรณ์ประกอบการแสดงมันไซอื่น ๆ เช่น กลองเล็กที่มักจะถือและใช้โดย*โบเกะ* ไม้ไผ่ญี่ปุ่น หรือร่มกระดาษ เป็นต้น[] อุปกรณ์ประกอบการแสดงเหล่านี้จะใช้ในการแสดงมันไซที่ไม่มีความจริงจังเท่านั้น เนื่องจากการแสดงมันไซแบบดั้งเดิมหรือการแข่งขันจะบังคับไม่ให้มีการใช้อุปกรณ์ประกอบการแสดง อีกทั้งยังทำให้การแสดงตลกนี้เป็นเหมือนกับ *คนโตะ* (การแสดงตลกที่ให้ความสำคัญกับอุปกรณ์และฉากประกอบการแสดง) มากกว่าการแสดงมันไซ

การแสดงมันไซที่มีชื่อเสียง
--------------------------

* ดาวน์ทาวน์
* ทาเกชิ คิตาโนะ ผู้กำกับภาพยนตร์ พิธีรายการโทรทัศน์ และอดีตนักแสดงมันไซของ "ทู บีทส์"

ดูเพิ่ม
-------

* นินินบาโอริ
* เคียวเง็น
* รากูโกะ

อ้างอิง
-------

1. ↑  Blair, Gavin (2016). "What's Manzai?". *Highlighting Japan June 2017*. Public Relations Office of the Government of Japan. สืบค้นเมื่อ November 4, 2019.
2. ↑  Blair, Gavin (2016). "What's Manzai?". *Highlighting Japan June 2017*. Public Relations Office of the Government of Japan. สืบค้นเมื่อ November 4, 2019.
3. 1 2  Schley, Matt (2021-12-09). "Asakusa Kid is Full of Easter Eggs About Japanese Culture". *Netflix Tudum* (ภาษาอังกฤษ). สืบค้นเมื่อ 2021-12-12.`{{cite web}}`: CS1 maint: url-status (ลิงก์)
4. ↑  Kyodo, Jiji (July 17, 2015). "Comedian Matayoshi's literary win offers hope for sagging publishing industry". *Japan Times*. เก็บจากแหล่งเดิมเมื่อ August 27, 2015.
5. ↑  "HIBANA (SPARK), BY NAOKI MATAYOSHI, WILL BE A NETFLIX JAPAN ORIGINAL SERIES". *Netflix Media Center*. 2016-09-19. เก็บจากแหล่งเดิมเมื่อ 2021-06-19. สืบค้นเมื่อ 2021-12-12.
6. ↑  "大泉洋、"幻の浅草芸人"を体現 『浅草キッド』場面写真解禁（クランクイン！）". *Yahoo!ニュース* (ภาษาญี่ปุ่น). 2021-11-20. คลังข้อมูลเก่าเก็บจากแหล่งเดิมเมื่อ 2021-12-11. สืบค้นเมื่อ 2021-12-12.
7. ↑  "日本のお笑いである「漫才(manzai)」を知ろう│KARUTA - 楽しく日本を学ぼう". *KARUTA - 楽しく日本を学ぼう* (ภาษาญี่ปุ่น). สืบค้นเมื่อ 2021-12-12.`{{cite web}}`: CS1 maint: url-status (ลิงก์)
8. ↑  Hiragana lesson through Japanese culture – manzai
9. ↑  Manzai (Double-act comedy)
10. ↑  Manzai (Double-act comedy)
11. ↑  Corkill, Edan, "Yoshimoto Kogyo play reveals manzai's U.S. roots", *เจแปนไทมส์*, 25 May 2012, p. 13
12. ↑  Ashcraft, Brian, "Ni no Kuni’s Funny Bone Has Quite the History", *Kotaku*, 5 October 2011
13. ↑  "笑いを演じ、幸せをお迎えする郷土芸能". *ちょうどいいまち 知多* (ภาษาญี่ปุ่น). สืบค้นเมื่อ 2021-12-12.`{{cite web}}`: CS1 maint: url-status (ลิงก์)
14. ↑  WWWJDIC เก็บถาวร 3 มกราคม 2015 ที่ เวย์แบ็กแมชชีน
15. ↑  "お笑いライブで見る「漫才」と「コント」の違いとは？ | 【公式】東京俳優・映画＆放送専門学校 ｜ 俳優・映画・映像のプロが作った学校". *【公式】東京俳優・映画＆放送専門学校* (ภาษาญี่ปุ่น). 2018-07-20. สืบค้นเมื่อ 2021-12-12.`{{cite web}}`: CS1 maint: url-status (ลิงก์)

*

แหล่งข้อมูลอื่น
---------------

* "Commodified Comedians and Mediatized Manzai: Osakan Comic Duos and Their Audience" โดย Xavier Benjamin Bensky. การศึกษาค้นคว้าผลกระทบทางวัฒนธรรมของมันไซ

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ญี่ปุ่น

 |